«Bavariya» yarimhimoyachisi Aren Robben Chempionlar Ligasi guruh bosqichining 5-turidan o‘rin olgan «Benfika»ga (5:1) qarshi o‘yinda raqib darvozasini ishg‘ol etdi. UYeFA saytida, muxlislar orasida o‘tkazilgan so‘rovnomada uning goli 1-o‘rinni egalladi. Sovrin uchun kurashda gollandiyalik futbolchi Maksvell Korne («Lion»), Andrey Kramarich («Hoffenhaym») va Dris Mertensni («Napoli») ortda qoldirishga muvaffaq bo‘ldi. Joriy mavsumda Robben Chempionlar Ligasida 4ta o‘yin o‘tkazib, 2ta gol urgan va 1ta golga hammualliflik qilgan.